**Közérdekű adatok igénylése**

Magyarország Alaptörvénye VI. cikk (3) bekezdése alapján *„Mindenkinek joga van személyes adatai védelméhez, valamint a közérdekű adatok megismeréséhez és terjesztéséhez.”*

A közérdekű adat fogalmát az információs önrendelkezési jogról és az információszabadságról szóló 2011. évi CXII. törvény (a továbbiakban: Info tv.) 3.§ 5. pontja határozza meg, mely szerint közérdekű adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat.

Az Alaptörvényben foglalt jog érvényesülését az Info tv. 26. § (1) bekezdése biztosítja annak kimondásával, miszerint az állami vagy helyi önkormányzati feladatot, valamint jogszabályban meghatározott egyéb közfeladatot ellátó szervnek vagy személynek lehetővé kell tennie, hogy a kezelésében lévő közérdekű adatot és közérdekből nyilvános adatot – az Info tv.-ben  meghatározott kivételekkel – erre irányuló igény alapján bárki megismerhesse; ugyanezen törvény 29. § (1) bekezdése előírja, hogy a közérdekű adat megismerésére irányuló igényt az adatot kezelő közfeladatot ellátó szervnek az igény tudomására jutását követő legrövidebb idő alatt, legfeljebb azonban 15 napon belül kell teljesítenie.

Az Info. tv-ben foglaltakra tekintettel Hajdúhadház Város Önkormányzata és a Hajdúhadházi Polgármesteri Hivatal Közzétételi és Publikálási Szabályzatában került szabályozásra a közérdekű adatok és a közérdekből nyilvános adatok megismerésének a rendje.

**A Közzétételi és Publikálási Szabályzat itt érhető el** [**Link**](http://www.hajduhadhaz.hu/doku/K%C3%B6z%C3%A9rdek%C5%B1%20adatok/K%C3%B6zz%C3%A9t%C3%A9teli%20%C3%A9s%20publik%C3%A1l%C3%A1si%20szab%C3%A1lyzat.pdf)

A közérdekű adatok megismerésére irányuló igények teljesítésére vonatkozó eljárás az igény benyújtásával indul.

A megismerési igényt bármely természetes személy, jogi személy vagy jogi személyiséggel nem rendelkező szervezet benyújthatja szóban, írásban vagy elektronikus úton.

Az írásban történő megismerési igény benyújtásához az Önkormányzat honlapján közzétett, a szabályzat 1. sz. melléklete szerinti nyomtatvány alkalmazható. A formanyomtatvány használata nem kötelező, de az igény teljesítésének feltétele a nyomtatvány szerinti valamennyi adat feltüntetése a kérelem benyújtásakor.

**A megismerési igény benyújtásának a helye:**

1. Szóbeli kérelem esetén: a Hajdúhadházi Polgármesteri Hivatal Titkársága 06-52-584-411 telefonszámon
2. írásbeli kérelem esetében: az a.) pontban feltüntetett helyszínen személyesen, lezárt borítékban történő átadással vagy postai úton az alábbi címre: 4242 Hajdúhadház, Bocskai tér 1. szám
3. elektronikus úton: titkarsag@hajduhadhaz.hu email címre megküldve.

A megismerési igény díjmentesen nyújtható be.

Az információs jogokkal foglalkozó személy neve: Dr. Olajos József adatvédelmi tisztviselő

**Letölthető dokumentumok:**

* Igénybejelentés közérdekű adat megismerése tárgyában